Kapital bozorini qo‘llab-quvvatlashning samarali mexanizmlarini joriy etishga doir qo‘shimcha chora-tadbirlar to‘g‘risida

Kapital bozorini yanada rivojlantirish, davlat aksiya paketlarini kapital bozori orqali xususiylashtirish amaliyotini kengaytirish, aholining qimmatli qog‘ozlarga investitsiya kiritishini rag‘batlantirish va moliya bozorida sog‘lom raqobat muhitini yaratish maqsadida:
 1. Belgilansinki, 2022-yil 1-apreldan 2024-yil 31-dekabrga qadar:
 O‘zbekiston Respublikasining rezidenti va norezidenti bo‘lgan jismoniy shaxslarning aksiyalar bo‘yicha hisoblangan dividendlar tarzidagi daromadlari daromad solig‘idan ozod qilinadi;
 O‘zbekiston Respublikasining norezidenti bo‘lgan yuridik shaxslarning aksiyalar bo‘yicha hisoblangan dividendlar tarzidagi daromadlariga O‘zbekiston Respublikasining rezidenti bo‘lgan yuridik shaxslar singari foyda solig‘ining 5 foiz stavkasi tatbiq etiladi;
 O‘zbekiston Respublikasining rezidenti va norezidenti bo‘lgan jismoniy va yuridik shaxslarning xo‘jalik jamiyatlari obligatsiyalari bo‘yicha hisoblangan foizlar tarzidagi daromadlari jismoniy shaxslardan olinadigan daromad solig‘i va yuridik shaxslardan olinadigan foyda solig‘idan ozod qilinadi.
 2. Shunday tartib o‘rnatilsinki, unga muvofiq 2022-yil 1-iyuldan boshlab:
 qimmatli qog‘ozlarning birjadan tashqari uyushgan savdosida qimmatli qog‘ozlarga doir bitimlar tuzilganda sotuvchi (emitent bundan mustasno) tomonidan foyda solig‘i va daromad solig‘i o‘rniga bitim summasining 0,3 foizi miqdorida yig‘im to‘lanadi;
 aksiyadorlar umumiy yig‘ilishi tomonidan jamiyat aksiyalarini fond birjasining birja kotirovka varag‘idan chiqarish to‘g‘risida qaror qabul qilinganda, ushbu jamiyat ovoz beruvchi aksiyalarining egalari bo‘lgan aksiyadorlarga o‘zlariga tegishli aksiyalarning jamiyat tomonidan qaytarib sotib olinishini talab qilish huquqi beriladi.
 3. Davlat aktivlarini boshqarish agentligi va Moliya vazirligining 1-ilovaga muvofiq ro‘yxat bo‘yicha aksiyadorlik jamiyatlari aksiyalarining “Toshkent” respublika fond birjasida birlamchi (IPO) va (yoki) ikkilamchi (SPO) ommaviy taklifini o‘tkazish to‘g‘risidagi taklifi ma’qullansin.
 Davlat mulkini sotishda tender savdolarini o‘tkazish bo‘yicha davlat komissiyasiga Davlat aktivlarini boshqarish agentligi va Moliya vazirligining asoslantirilgan takliflariga muvofiq, jumladan bozor holati va anderrayterlar xulosalarini inobatga olib, O‘zbekiston Respublikasi Prezidenti qarorlariga asosan birlamchi (IPO) va (yoki) ikkilamchi (SPO) ommaviy taklif etiladigan aksiyalar paketining hajmini va savdoga chiqarish muddatini belgilash, ularning ro‘yxatiga o‘zgartirish va qo‘shimchalar kiritish vakolati berilsin.
 Vazirlar Mahkamasi ikki oy muddatda mazkur qarorning 1-ilovasiga asosan aksiyalarining ommaviy taklifi o‘tkazilishi belgilangan har bir korxona bo‘yicha alohida “yo‘l xaritalari” tasdiqlanishini ta’minlasin.
 4. Moliya vazirligi va Davlat aktivlarini boshqarish agentligining 2023-yil 31-dekabrga qadar eksperiment tariqasida xorijiy banklar va investitsiya vositachilariga O‘zbekiston Respublikasida alohida litsenziya olmasdan qimmatli qog‘ozlar bozorida anderrayting faoliyatini amalga oshirish huquqiga ega bo‘lgan va o‘z mablag‘larining miqdori 500 mln so‘mdan kam bo‘lmagan mahalliy yuridik shaxslar bilan shartnoma tuzgan holda, anderrayting faoliyatini amalga oshirishga ruxsat berish to‘g‘risidagi taklifi ma’qullansin.
 Moliya vazirligi:
 uch oy muddatda O‘zbekiston Respublikasida alohida litsenziya olmasdan qimmatli qog‘ozlar bozorida anderrayting faoliyatini amalga oshirish huquqiga ega bo‘lgan xorijiy banklar va investitsiya vositachilari uchun yagona va shaffof mezonlarni tasdiqlasin;
 Davlat aktivlarini boshqarish agentligi bilan birgalikda 2024-yil 1-fevralga qadar eksperiment natijalarini chuqur tahlil qilgan holda, uni qimmatli qog‘ozlar bozorida anderrayting faoliyatini amalga oshirish huquqiga ega bo‘lgan barcha ishtirokchilarga tatbiq etishning maqsadga muvofiqligi yuzasidan taklif kiritsin.
 5. 2022-yil 1-apreldan boshlab mahalliy emitentlarga o‘z aksiyalarini dastlab “Toshkent” RFBda joylashtirgandan so‘ng anderrayter tavsiyasiga ko‘ra ularni xorijiy fond bozorlarida yoki bir vaqtda mahalliy va xorijiy fond birjalarida joylashtirish huquqi berilsin.
 6. O‘zbekiston Respublikasi Prezidentining 2007-yil 7-noyabrdagi “Bank tizimini yanada rivojlantirish va bo‘sh pul mablag‘larini bank aylanmasiga jalb etish chora-tadbirlari to‘g‘risida”gi PQ-726-son qaroriga asosan bank faoliyatini amalga oshirish litsenziyasiga ega bo‘lgan tijorat banklari qimmatli qog‘ozlar bozorida investitsiya vositachisi faoliyatini amalga oshirishga haqli ekanligi ma’lumot uchun qabul qilinsin.
 Moliya vazirligi ikki oy muddatda davlat ulushi mavjud tijorat banklari tomonidan qimmatli qog‘ozlar bozorida investitsiya vositachisi faoliyatini yo‘lga qo‘yish masalasini ularning boshqaruv organlari yig‘ilishlarida ko‘rib chiqsin.
 7. Moliya vazirligi:
 manfaatdor idoralar bilan birgalikda uch oy muddatda O‘zbekiston Respublikasi Soliq kodeksi, O‘zbekiston Respublikasining “Aksiyadorlik jamiyatlari va aksiyadorlarning huquqlarini himoya qilish to‘g‘risida”gi va “Qimmatli qog‘ozlar bozori to‘g‘risida”gi qonunlariga mazkur qarordan kelib chiqadigan o‘zgartirish va qo‘shimchalarni kiritish bo‘yicha qonun loyihasini Vazirlar Mahkamasiga kiritsin;
 Davlat aktivlarini boshqarish agentligi bilan birgalikda ikki oy muddatda “Toshkent” respublika fond birjasida birja listingiga kiritilmagan qimmatli qog‘ozlar savdosini ta’minlovchi tizimni yaratsin.
 8. Vazirlar Mahkamasining 2017-yil 10-maydagi “Fond birjasida aksiyalarning ommaviy taklifini o‘tkazishni tashkil etish to‘g‘risida”gi 268-son qaroriga 2-ilovaga muvofiq o‘zgartirishlar va qo‘shimcha kiritilsin.
 9. Mazkur qarorning ijrosini nazorat qilish O‘zbekiston Respublikasi Bosh vazirining o‘rinbosari J.A. Qo‘chqorov zimmasiga yuklansin.
 1. 3-bandning rus tilidagi matnida: 
 a) ikkinchi xatboshi quyidagi tahrirda bayon etilsin:
 “tsena predlojeniya aksiy putem provedeniya pervichnogo (IPO) i vtorichnogo (SPO) publichnix predlojeniy aksiy opredelyayetsya organizatorom”;
 b) quyidagi mazmundagi xatboshilar bilan to‘ldirilsin: 
 “sbor zayavok na priobreteniye aksiy, realizuyemix posredstvom pervichnogo (IPO) i vtorichnogo (SPO) publichnix predlojeniy aksiy, osuщestvlyayetsya organizatorom ili gruppoy organizatorov, s kotorimi zaklyucheno soglasheniye o provedenii ukazannix IPO ili SPO; 
 organizatoru predostavlyayetsya pravo na vibor investorov dlya raspredeleniya aksiy na osnove dogovora, zaklyuchennogo s initsiatorom, a takje ustanovleniye sroka zapreta realizatsii investorami aksiy, priobretennix v ramkax pervichnogo (IPO) i vtorichnogo (SPO) publichnix predlojeniy aksiy; 
 raspredeleniye aksiy posredstvom IPO i SPO provoditsya na osnove edinoy tseni, opredelyayemoy organizatorom isxodya iz sprosa i predlojeniya na aksii”.
 2. 2-ilovaning rus tilidagi matnida: 
 a) 9-band quyidagi tahrirda bayon etilsin:
 “9. Organizatorom, po rezultatam predvaritelnogo izucheniya aksionernogo obщestva, opredelyayetsya diapazon tsen predlojeniya aksiy dlya sbora zayavok na pokupku aksiy”;
 b) 13-band quyidagi tahrirda bayon etilsin:
 “13. Sbor zayavok na priobreteniye aksiy, realizuyemix posredstvom pervichnogo (IPO) i vtorichnogo (SPO) publichnix predlojeniy aksiy, osuщestvlyayetsya organizatorom ili gruppoy organizatorov, s kotorimi zaklyucheno soglasheniye o provedenii ukazannix IPO ili SPO”;
 v) 15-band quyidagi tahrirda bayon etilsin:
 “15. Sena predlojeniya aksiy putem IPO i SPO opredelyayetsya organizatorom”.